Oliver - man kan aldrig få venner nok | Boblberg.dk
Oliver havde i længere tid gået med tanken om at finde nogle nye venner med fælles interesser, da han fandt Boblberg besluttede han sig for at gøre noget ved det.
Som tilflytter til København fra Frederikssund med en god håndfuld barndomsvenner, søgte Oliver efter nye venner i Københavnsområdet. Der gik ikke længe før henvendelserne på boblen begyndte at rulle ind. Èn af dem der skrev til ham var en pige ved navn Ida, som ligesom Oliver, var tilflytter til storbyen. De to begyndte at skrive sammen, og besluttede sig for at mødes.
Første gang de mødets gik de en tur ved Amagerfælled, hvor de hurtigt fandt ud af hvor meget de havde at snakke om. Siden da tog venskabet hastigt fart. Efter deres første møde har været på spilcafé, til Copenhagen Pride og taget sammen i byen.
Udover Ida mødtes Oliver også med Anders, de fandt hurtigt frem til at de havde en tæt fælles bekendt, og derfra gik snakken ellers.
"I dag har jeg stadig kontakt med Ida og Anders, og jeg regner med at kunne opretholde kontakten i mange år." afslutter Oliver.